Viborger Samler, 1837-07-07
Beretning om Forhandlingerne i den forenede Bankbestyrelses Forsamling den 22de Juni 1837. efter Repræsentanternes Beslutning meddeelt af disses Formand, Statsraad og Høiesteretsadvocat Sporon. A. Directionen meldte, at da intet af de Localer i Aarhuus, som vare tilbudne samme til Afbenyttelse for det paa det ommeldte Sted oprettende Bankcontoir, vare fundne hensigtsmæssige, havde den til saadant Øiemed indkjøbt en Byggeplads, og derpaa ladet paabegynde Opførelsen af en Bygning, som til Udgangen af September dette Aar forventes at ville blive færdig, og som, i Forening med Pladsen, antages i Alt at ville koste omtrent 10,000 Rbd. Mod de faaledes trufne Foranstaltninger fandt Bestyrelsen Jntet at erindre. B. Efterat det dernæst, ifølge Directionens Jndstilling, var bestemt. at der skulde vælges en Kasserer og en Bogholder ved Bankcontoiret i Aarhuus, til at bestride sammes Forretninger under de Former som i et følgende Møde ville blive vedtagne, og efterat det endvidere var bestemt, at Gagen for den førstnævnte skulde ansættes til 2000 Rbd. rede Sølv, derunder indbefattet Erstatning for Feiltællinger, og for den Sidstnævnte til 1600 Rbd. rede Sølv aarlig, dog saaledes at der endvidere til den Assistent, som enhver af disse Embedsmænd vil have paa eget Ansvar at antage bliver af Bankens Kasse at udbetale en Sum af respective 400 og 300 Rbd. aarlig, blev til de ovennævnte Poster, hvorom endeel Ansøgninger vare indkomne, udnævnt Landsoverrets=Procurator Otterstrøm og Bankassistent Fabricius. C. Det blev taget under Overveielse, hvorledes der maatte være at forholde med indeværende Bankaars Overskud af de 2/3 af Bankhæftelsesrenterne. Directionen havde fremsendt en Opgjørelse, som viste, at Overskuddet for Bankaaret fra 1ste August 1835 til 31te Juli 1836, der udgjør 500,947 Rbd. 12 Sk., var omsat til et Beløb i Sølvvaluta af Bcomk. 746,318 8 Sk. eller 497,542 Rbd. 32 Sk. Sølv, altsaa til en Cours af 201 1/2 pr. 200 Rbd. Hvad Overskuddet for det indeværende Bankaars Vedkommende angaaer, foreslog Directionen, at samme ligesom det for foregaaende Aar hensættes paa Realisationscontoen, i hvilken Henseende det blev bemærket, at Seddelbeholdningen paa Bankens Kasse vel ved Udløbet af April d. A. var omtrent 900,000 Rbd. større end til samme Tid 1836, men at paa den anden Side Foliokassen ved Udgangen af den nævnte Maaned udgjorde 11-1200,000 Rbd. mindre end i forrige Aar, hvorhos det endvidere blev erindret, at Bankens Beholdninger i rede Valuta, Mynt-Barrer og Banco, er vare synderlig formindskede, til samme Tid som Seddelbeholdningen var saa betydeligen forøget, idet Beholdningen udgjorde omtrent 2 1/2 Million Rbd. rede Sølv, og der blot var den Forskiel, at Banken i Aar har omtrent 700,000 Rbd. mere i Banco, medens den har et tilsvarende mindre Beløb i Sølvmynt, hvilken Forskiel, da Banco Vexlerne i Almindelighed ere accepterede af sikkre Huse og dog give nogen Renteindtægt, er i Bankens Faveur. Directionens Forslag i dette Punct gik derfor ud paa, at der med indeværende BankaarsOverskud af de 2/3 af Bankhæftelsesrenterne maatte forholdes i Overeensstemmelse med Bankbestyrelsens i Mødet den 16de Juni f. A. tagne Beslutning betræffende forrige Bankaars Overskud. Hvilket Forslag derefter af den forenede Bestyrelse antoges. D. J Forbindelse hermed havde Directionen gjort Forslag om: at der i 11te December Termin d. A. afbetales 200,000 Rbd. rede Sølv paa Laanet af 4de Februar 1820 efter Udtræk ning paa sædvanlig Maade. Af een af Repræsentanterne blev der andraget paa en større Afbetaling, og efterat Grundene, som talte herfor, vare udviklede, og blevne Gjenstand for en vidtløftigere Debatte, bragtes det til Afstemning, om Afdraget paa det ovenmeldte Laan til 11te December Termin skulde være efter Directionens Forslag 200,000 Rbd. rede Sølv eller efter Proponentens Forslag 400,000 Rbd. rede Sølv. Directionens Forslag blev antaget med 11 Stemmer mod 7. E. Beretning om Udfaldet af det af 2de Repræsentanter foretagne Eftersyn af Bankens Kasse og Bøger samt af Seddelfabrikkassen, blev fremlagt, og er ved dette Eftersyn Jntet fundet at erindre. F. Ligeledes fremlagdes Rapport fra de lønnede Revisorer angaaende den daglige Revision, samt en Extract, der viser hvad der i de enkelte Grene af den specielle Bestyrelse er foregaaet i Banken i sidste Qvartal. G. Til Repræsentanter fra den 1ste August næstkommende valgtes Proprietair P. A. Tutein, Etatsraad Bluhme og Hofjægermester Zeuthen istedetfor de 3 ved Slutningen af Julii Maaned afgaaende: Kammerherre Castenschiold, Proprietair Neergaard og Professor David. H. Til Formand ligeledes fra 1ste August næstkommende valgtes paany Etatsraad Sporon. I. Endelig valgtes Grosserer Christensen paany til Bankdirecteur.